આ અંગે પ્રાપ્ત માહિતી મુજબ, શહેરના બોપલ વિસ્તારમાં રહેતો અને દેવાશિષ સ્કૂલમાં ધોરણ-૭માં અભ્યાસ કરતો સમીર શર્મા નામનો વિદ્યાર્થી આજે સવારે ઘુમા તરફથી પોતાની સાયકલ લઇને પસાર થઇ રહ્યો હતો ત્યારે બોપલ ઇન્ડિયા કોલોની ચાર રસ્તા પાસે પાછળથી પૂરપાટ ઝડપે કાંર હંકારીને આવેલી મહિલાએ પોતાના વાહન પરનો કાબૂ ગુમાવી સાયકલ પર જઇ રહેલા નિર્દોષ વિદ્યાર્થીને જોરદાર ટક્કર મારી હતી, કારની અચાકન ટક્કરથી વિદ્યાર્થી ફંગોળાયો હતો અને ઉછળીને આગળ જઇ રહેલી એએમટીએસ બસના પાછલા વ્હીલમાં આવી ગયો હતો અને કચડાઇ ગયો હતો.